b'\n_START_ARTICLE_\nHiRISE\n_START_PARAGRAPH_\nHiRISE - didel\xc4\x97s skiriamosios gebos vaizdo gavimo mokslinio eksperimento (High Resolution Imaging Science Experiment) kamera, esanti NASA Mars Reconnaissance Orbiter (MRO). 65 kg, 40 milijon\xc5\xb3 doleri\xc5\xb3 vert\xc4\x97s instrumentas sukurtas Arizonos universiteto M\xc4\x97nulio ir Planet\xc5\xb3 Laboratorijos Ball Aerospace & Technologies korporacijos. HiRISE viduje yra 0,5 metro ilgio reflektori\xc5\xb3, kuris leid\xc5\xbeia gauti nuotraukas su skiriam\xc4\x85ja geba iki 0.3 m.\n_START_SECTION_\nIstorija\n_START_PARAGRAPH_\nV\xc4\x97lyvais 1980 metais Alan Delamere i\xc5\xa1 Ball Aerospace prad\xc4\x97jo kurti planus apie didel\xc4\x97s skiriamosios gebos vaizdo gavim\xc4\x85, kuris buvo reikalingas Marso pavir\xc5\xa1iaus tyrin\xc4\x97jimams. 2001 metais \xc5\xa1is \xc5\xbemogus su Alfred McEwen i\xc5\xa1 Arizonos universiteto pasi\xc5\xabl\xc4\x97 toki\xc4\x85 kamer\xc4\x85 MRO. Su \xc5\xa1ia id\xc4\x97ja NASA formaliai sutiko 2001 m. lapkri\xc4\x8dio 9 d. Ball Aerospace suteik\xc4\x97 teises kurti kamer\xc4\x85 ir HiRISE buvo perduota NASA 2004 met\xc5\xb3 gruod\xc5\xbeio 6 d. Po daugiau nei pusme\xc4\x8dio kamera buvo paruo\xc5\xa1ta paleisti MRO._NEWLINE_Pirmojo MRO skryd\xc5\xbeio metu HiRISE nufotografavo kelet\xc4\x85 kalibracini\xc5\xb3 nuotrauk\xc5\xb3 su M\xc4\x97nuliu ir NGC 4755 spie\xc4\x8diumi. \xc5\xa0ios nuotraukos pad\xc4\x97jo sukalibruoti kamer\xc4\x85 ir paruo\xc5\xa1ti j\xc4\x85 Marso pavir\xc5\xa1iaus fotografavimui. 2006 m. kovo 10 d. MRO pasiek\xc4\x97 Marso orbit\xc4\x85 ir paleido HiRISE i darb\xc4\x85. Instrumentas tur\xc4\x97jo dvi galimybes nufotografuoti Marso pavir\xc5\xa1i\xc5\xb3 (pirmoji buvo 2006 met\xc5\xb3 kovo 24 d.) prie\xc5\xa1 MRO pradedant aviacin\xc4\xaf stabdym\xc4\x85, kurio metu kamera buvo i\xc5\xa1jungta 6 m\xc4\x97nesi\xc5\xb3 laikotarpiui. Rugs\xc4\x97jo 27 d. s\xc4\x97kmingai j\xc4\x85 \xc4\xafjungus, po dviej\xc5\xb3 dien\xc5\xb3 buvo gautos pirmosios didel\xc4\x97s skiriamosios gebos Marso nuotraukos. 2006 m. spalio 6 d. HiRISE gavo pirm\xc4\x85j\xc4\x85 Viktorijos kraterio, kur\xc4\xaf tyr\xc4\x97 ir vienas i\xc5\xa1 dviej\xc5\xb3 marsaeigi\xc5\xb3 Opportunity, nuotrauk\xc4\x85. 2007 m. vasario 7 d. 7 detektoriai nurod\xc4\x97 degradavim\xc4\x85. Problemos i\xc5\xa1nyko pak\xc4\x97lus temperat\xc5\xabr\xc4\x85, prie kurios HiRISE dirba. Kov\xc4\x85 degradacija stabilizavosi, bet j\xc4\x85 suk\xc4\x97lusi prie\xc5\xbeastis liko ne\xc5\xbeinoma. Eksperimentai su in\xc5\xbeineriniu modeliu Ball Aerospace parod\xc4\x97 problemos prie\xc5\xbeast\xc4\xaf: tar\xc5\xa1a analoginis-skaitmeninis signalo konverteriuose (ADC) sukuria triuk\xc5\xa1mus ar blogus duomenis nuotraukose. Tolesni tyrimai parod\xc4\x97, kad kaitinant ADC, problema dingsta. 2007 m. spalio 3 d. HiRISE buvo atsukta \xc4\xaf \xc5\xbdem\xc4\x99, kuri\xc4\x85 bei M\xc4\x97nul\xc4\xaf nufotografavo. 142 mln. km atstume maksimalios skiriamosios gebos nuotraukoje \xc5\xbdem\xc4\x97 buvo 90 pikseli\xc5\xb3, o M\xc4\x97nulis - 24 pikseli\xc5\xb3 dyd\xc5\xbeio. 2008 m. kovo 25 d. HiRISE nufotografavo NASA zondo Phoenix nusileidim\xc4\x85 Marse. Tai buvo pirmas kartas, kai erdv\xc4\x97laivis nufotografavo kit\xc4\x85 erdv\xc4\x97laiv\xc4\xaf planetoje.\n_START_SECTION_\nTikslai\n_START_PARAGRAPH_\nHiRISE kamera skirta steb\xc4\x97ti Marso pavir\xc5\xa1iaus detalesniems dariniams nei buvo \xc4\xafmanoma anks\xc4\x8diau. Tai suteik\xc4\x97 galimyb\xc4\x99 tirti Marso darini\xc5\xb3 am\xc5\xbei\xc5\xb3, reikaling\xc4\x85 rasti nusileidimo vietas Marse ateities zondams, ir svarbiausia matyti Marso pavir\xc5\xa1i\xc5\xb3 detaliau nei tai buvo daroma i\xc5\xa1 orbitos. D\xc4\x97l to galimi geresni Marso kanal\xc5\xb3 ir sl\xc4\x97ni\xc5\xb3, vulkanini\xc5\xb3 plot\xc5\xb3, galim\xc5\xb3 buvusi\xc5\xb3 e\xc5\xbeer\xc5\xb3 ir vandenyn\xc5\xb3 bei kitoki\xc5\xb3 pavir\xc5\xa1iaus darini\xc5\xb3, egzistuojan\xc4\x8di\xc5\xb3 Marse tyrimai. Pla\xc4\x8dioji visuomen\xc4\x97 taip pat gaus galimyb\xc4\x99 nurodyti HiRISE Marso pavir\xc5\xa1iaus sritis, kurias nori nufotografuoti. D\xc4\x97l \xc5\xa1ios prie\xc5\xbeasties ir d\xc4\x97l laisvai prieinam\xc5\xb3 pla\xc4\x8diajai visuomenei jau turim\xc5\xb3 nuotrauk\xc5\xb3, kamera prad\xc4\x97ta vadinti "\xc5\xbdmoni\xc5\xb3 Kamera".\n_START_SECTION_\nKonstrukcija\n_START_PARAGRAPH_\nHiRISE buvo sukurta kaip didel\xc4\x97s skiriamosios gebos kamera. Ji susideda i\xc5\xa1 didelio veidrod\xc5\xbeio (0,5 m ilgio) kaip ir didel\xc4\x97 CCD kamera. D\xc4\x97l jo kamera pasiekia 1 mikroradiano arba 0,3 m skiriam\xc4\x85j\xc4\x85 geb\xc4\x85 300 km auk\xc5\xa1tyje. Ji HiRISE gali fotografuoti trij\xc5\xb3 spalv\xc5\xb3 bangose: 400\xe2\x80\x93600 nm (m\xc4\x97lyna-\xc5\xbealia (B-G)), 550\xe2\x80\x93850 nm (raudona) ir 800\xe2\x80\x931000 nm (artimoji IR sritis (NIR)). Instrumento mas\xc4\x97 yra 64,2 kg._NEWLINE_Raudonos nuotraukos yra 20048 pikseli\xc5\xb3, m\xc4\x97lynos-\xc5\xbealios ir artimojo infraraudon\xc5\xb3j\xc5\xb3 spinduli\xc5\xb3 - 4048 pikseli\xc5\xb3 plo\xc4\x8dio. Formalus did\xc5\xbeiausias raudonos nuotraukos dydis (suglaudintos \xc4\xaf 8 bitus per piksel\xc4\xaf) yra apie 20000 x 126000 pikseliai arba 2520 megapikseliai ir 4000 x 126000 pikseliai (504 megapikseliai) m\xc4\x97lyn\xc5\xb3-\xc5\xbeali\xc5\xb3 ir artimojo infraraudon\xc5\xb3j\xc5\xb3 spinduli\xc5\xb3 nuotrauk\xc5\xb3. Viena nesuglaudinta nuotrauka u\xc5\xbeima iki 28 Gb. Bet \xc5\xa1ios nuotraukos siun\xc4\x8diamos suglaudintos iki 11,2 Gb. Pla\xc4\x8diajai visuomenei nuotraukos pasiekiamos nauju formatu, vadinamu JPEG 2000._NEWLINE_Nusileidimo viet\xc5\xb3 paie\xc5\xa1kai palengvinti HiRISE gali pateikti stereo vaizd\xc5\xb3 poras, kuri\xc5\xb3 d\xc4\x97ka topografija gali b\xc5\xabti i\xc5\xa1matuota 0,25 m tikslumu.\n_START_SECTION_\nNuotrauk\xc5\xb3 pavadinim\xc5\xb3 formalumai\n_START_PARAGRAPH_\nHiRISE nuotraukos prieinamos pla\xc4\x8diajai visuomenei, tod\xc4\x97l naudinga \xc5\xbeinoti, kaip jos vadinamos. Tai pateikiama oficialiame dokumente.'